hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Զորամասի խեղճ ու կրակին մարդասպան են նշանակել. զինծառայողի սպանությունը կոծկել են | Forrights.am
Նոյեմբերի 19-ին Սյունքի ընդհանուր իրավասության դատարանը Ստեփանակերտի նստավայրում սկսելու է լսել գյումրեցի զինծառայող, շարքային Կարեն Կարապետյանի սպանության գործը: Սպանությունը տեղի է ունեցել 2019թ. մարտի 12-ին, ժամը 06.50-ի սահմանում, Մատաղիսի զորամասում: Գործի նյութերի ուսումնասիրությամբ աղաղակող փաստեր են հայտնաբերվել, որոնք հիմք են հանդիսանում կասկածելու, որ քննչական խումբը կեղծ քննություն է իրականացրել և պարտակել է իրական մեղավորներին:
Գործի հանգամանքները ներկայացնելով, քննիչը գրել է, որ Արտյոմ Գրիգորյանն իրեն ամրակցված ինքնաձիգից կրակոցներ է արձակել Կարենի ուղղությամբ, որի հետևանքով վերջինս մահացել է: Սակայն հետագա բոլոր փաստաթղթերում քննիչները գրում են ոչ թե կրակոցների, այլ կրակոցի մասին: Ինչու կրակոցները, որոնք կարող են վկայել կանխամտածված սպանության մասին, դարձան կրակոց, անհասկանալի է:
Առաջին իր  ցուցմունքներում Արտյոմ Գրիգորյանը պատմում է, որ Կարենն իր վրա մի քանի անգամ զենք է պահել, ինքն էլ ասել է՝ չի կարելի, հասուն տղա ես, որից հետո Կարենը վերցրել է զենք ն իրենից, կիսով չափ լիցքավորել է և պահել է իր վրա: Ինքը փորձել է խլել իր զենքը Կարենից, և այդ ընթացքում հնչել է մահաբեր կրակոցը: Այս վարկածը հերքվում է դատաբժշկական փորձաքննությամբ, որի համաձայն կրակոցն արձակվել է հեռվից՝ 75 սմ և ավելի հեռավորությունից:
«Պատկերացրեք, ես ու դուք քաշքշում ենք զենքը իրարից, ոնց կարող եմ ես ձեզ 75 սանտիմետրից կրակել»,- ասում է իրավապաշտպանը, եզրակացնելով, որ անհամապատասխանությունը վերացնելու համար հետագայում Արտյոմը փոխել է ցուցմունքը և գրել է, որ կրակել է Կարենի վրա ոչ թե նրա, այլ իր զենքից:
Ըստ նույն փաստաթղթի, Կարեն Կարապետյանի մարմնի վրա եղել են վնասվածքներ, որոնք առաջացել են բութ առրկաների ներգործության հետևանքով՝ բազկի քերծվածք, քերծվածք կրցքավանդակի ձախ կողային հատվածում, արյունազեղում, քերծվածք աջ դաստակին: Այս վնասվածքները համակցված չեն, այսինքն, չէին կարող առաջանալ միևնույն պատճառով, այլ առանձին-առանձին հասցվել են բութ առարկայով:
Վնասվածքների թվում կան այնպիսիք, որոնք հասցվել են մահից 3-ից 5 օրվա ընթացքում, և այնպիսիք, որոնք հասցվել են մահից րոպեներ առաջ:
Դատաձգաբանը տվել է սենսացիոն փաստ՝ կրակոց է արձակվել ոչ միայն Արտյոմ Գրիգորյանի զենքից, այլև Կարեն Կարապետյանի, սակայն նախաքննությունն այս փաստին չի անդրադարձել:
Կարեն Կարապետյանի զրահաբաճկոնի կոճակներից երկուսը բացակայում են, իսկ աջ թևքին կտրվածք կա, բացակայում են նաև կիտելի երեք կոճակները: Ապուշի համար էլ հասկանալի է, որ մահից առաջ Կարենը կռվի է բռնվել: Սակայն մեր քննիչների համար սա հասկանալի չի եղել: Նրանք անգամ հագուստները չեն ուղարկել դատահետքաբանական փորձաքննության, հասկանալու համար, թե երբ և ինչի հետևանքով են առաջացել այս վնասվածքները:
Մարտական հենակետում ծառայել են 9 զինվորներ, որոնցից մեկը սպանվել է: Այս զինվորներից քննիչը պարտավոր էր վերցնել խծուծներ, պարզելու համար, թե արդյոք նրանք եղել են դեպքի  վայրում, թե ոչ: Քննիչը վերցրել է խծուծներ միայն երկու հոգուց՝ հանգուցյալից և Կարենից: Զինվորների մարմնի զննությամբ հայտնաբերվել է, որ 8 զինվորներից վեցի վրա կան մարմնական վնասվածքներ՝ որոնք հասցվել ե  դեպքից 3-ից 5 օր մինչև 13 օրառաջ: Ինչ վնասվածքներ են դրանք, ինչի հետևանք են, ինչու են բոլորի դաստակների, նույնիսկ դեմքերի վրա վնասվածքներ, արդյոք չեն վկայում, որ զորամասում դեպքին մոտ օրերին եղել է ծեծ ու ջարդ, տուրուդմբոց՝ այս ուղղությամբ քննություն չի արվել:
Երկու զինվորներ չունեն մարմնական վնասվածքներ, դրանցից  մեկը մեղադրյալն է՝ Արտյոմ Գրիգորյանը: Չի բացառվում, որ նա ընդհանրապես չի մասնակցել անտերության մատնված այս դիրքում տեղի ունեցած տուրուդմբոցին:
Քննիչը ապացուցված է համարել, որ Կարենի դեմքին եղել է սև դիմակ, որը պաշտպանում է զինվորների դեմքը քամուց: Այս մասին ցուցմունք է տվել զինծառայողներից մեկը: Սակայն դեպքի վայրի զննությամբ դիմակը չի հայտնաբերվել: Անհետացել են նաև Կարենի բաճկոնի կոճակներից երեքը: Չի բացառվում, որ դեպքի վայրը առհասարակ փոխված է:
Առավոտյան 6.05  փոխել են հերթափոխը, որից հետո, ըստ Արտյոմ Գրիգորյանի ցուցմունքների, հենակետ են եկել երկու անձինք՝ ավագ լեյտենանտ Աղասյանը և զինծառայող Վահե Կարապետյանը, շրջել են խրամաբջջով: Այդ ընթացքում ինքը՝ Արտյոմ Գրիգորյանը, Կարեն Կարապետյանին առաջարկել է փոխել դիտակետում տեղադրված տեսախցիկը: Փաստորեն, տեսախցիկը հանվել է:
Ժամկետային զինծառայող Վահե Կարապետյանի  մասին ցուցմունք է տվել միայն Արտյոմ Գրիգորյանը: Քննիչը ժամկետային զինծառայող Վահե Կարապետյանի գտնվելը մարտական հենակետում կոծկել է, նրան չի հարցաքննել, նրա մասին հարցեր չի տվել, մենք այդպես էլ չենք իմացել, թե ինչու է այդ երիտասարդը եկել հենակետ, որտեղ սպանություն է տեղի ունեցել: Քննիչը չի հարցրել նաև, թե ինչու են հանել տեսախցիկը, ուր են տարել այն, չի հարցաքննել տեսազննման օպերատորներին, որոնք աշխատում են տեսախցիկների հետ:
Քննիչը բոլոր վկաներին հարցրել է Արտյոմ Գրիգորյանի  մասին, թե արդյոք Արտյոմը «ավտարիտետ» էր դիրքում, հեղինակություն ուներ, և ըստ զինվորների ցուցմունքների, Արտյոմը ավլում էր տարածքը, լվանում էր ամանները: ակնհայտ է, որ նա զորամասի ամենաճնշվածներից ու ամենաանպաշտպաններից է, որոնց հետ սովորաբար հեշտ է լինում պայմանավորվելը:
«Կարող եմ համոզված ասել, որ Արտյոմ Գրիգորյանին նշանակել են մարդասպան», — ասում է Ռուբեն Մարտիրոսյանը: Նա հաղորդում է ներկայացնելու քննիչների կատարած հանցագործության մասին:
Նախորդ նյութըՔննչական մարմինը բավարար քննություն չի կատարել․Վերաքննիչ դատարանը մերժեց դատախազության բողոքը
Հաջորդ նյութը«Հոկտեմբերի 27-ի կազմակերպիչների մասով կարճման որոշումը տուժողները չեն ստացել, սա հիմք է գործը վերաբացելու համար». փաստաբան
«Նուբարաշեն» ՔԿՀ-ում դատապարտյալ է մահացել
Անհետ կորած զինծառայողների ծնողները բողոքի ակցիա են իրականացնում ՊՆ առջև
21 օր հացադուլի մեջ․դատապարտյալը պահանջում է բուժում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.